rejauldu/bengali-wikipedia huggingface dataset:
'নিওজোয়িক' রেড ফাইভ কমিকস থেকে প্রকাশিত একটি কমিক বই। লিখেছেন পল এনস, যিনি স্টার ওয়ার্স: ইভাসিভ অ্যাকশন- এ কাজ করেছেন।  পেন্সিলে ছিলেন জে. করিম এবং জেসি ল্যাম। এটি একটি ভিন্ন মহাবিশ্বের গল্প যেখানে ডাইনোসর এখনও বিলুপ্তি পায় নি এবং মানুষও আর সবচেয়ে বুদ্ধিমান ও ক্ষমতাশালী প্রজাতি নয়। গল্পটি আবর্তিত হয় লিলি মুরকো নামে একজন নারী চরিত্রকে ঘিরে, যিনি একজন দুর্দান্ত যোদ্ধা হ্যান্ড টু হ্যান্ড রণকৌশলে পারদর্শী এবং সেই সাথে অস্ত্র হিসেবে ব্যবহার করেন একটি তলোয়ার এবং একটি ড্যাগার (দু'ধারি ছোরা)। সিরিজটি মোট আটটি ইস্যুতে প্রকাশিত হয় এবং সবগুলো ইস্যু একত্রে ২১৬ পৃষ্ঠার একটি ট্রেড পেপার ব্যাক হিসেবে প্রকাশিত হয় ২০০৯ সালের মে মাসে। পরবর্তীতে ২০১০ সালের মে মাসে ফ্রি  কমিক বই দিবস উপলক্ষ্যে রেড ফাইভ "ফিডিং টাইম" নামে একটি আট পৃষ্ঠার কমিক প্রকাশ করে।  ২০১৩ সালের এপ্রিলে চার পর্বে প্রকাশিত হয় নিওজোয়িক: ট্রেডারস গ্যাম্বিট।   অভ্যর্থনা  আইজিএন ভাষ্যমতে "কমিকসটির আঁকা দুর্দান্ত এবং পল এনস যে ভিন্ন মহাবিশ্বের গল্প পাঠকদের উপহার দিয়েছেন তা যেমন জোরদার তেমনি মজাদারও বটে"।    তথ্যসূত্র    বহিঃসংযোগ    অফিসিয়াল ওয়েবপেজ বিষয়শ্রেণী:মার্কিন কমিক শিরোনাম
লকেট চট্টোপাধ্যায় একজন ভারতীয় বাঙালী চিত্রাভিনেত্রী ও রাজনীতিবিদ৷ নৃত্যশিক্ষা করেন পশ্চিমবঙ্গের বিখ্যাত নৃত্যশিল্পী শ্রীমতী মমতা শঙ্করের কাছে৷ কৈশোর থেকেই নানা স্থানে নৃত্য পরিবেশন করা শুরু করেন৷ এরপর বাঙলা চলচ্চিত্র শিল্পে পদর্পণ করেন৷ কখনো নায়িকা আবার কখনো চরিত্রাভিনেত্রী হিসাবে নানা বাঙলা ছায়াছবিতে অভিনয় করেছেন ৷ তার সাম্প্রতিক ছায়াছবিগুলির মধ্যে অপর্ণা সেন পরিচালিত মৃণালিনী অন্যতম৷ এছাড়া ছয় ছুটি ছায়াছবিতে তিনি একজন সমকামী নারীর চরিত্রে অভিনয় করেন৷   ব্যক্তিগত জীবন  লকেট চট্টোপাধ্যায়ের জন্ম শ্রীরামকৃষ্ণের পরিবারে৷ শৈশব কেটেছে কলকাতার নিকটবর্তী দক্ষিণেশ্বরে৷ পিতা প্রয়াত অনিল চট্টোপাধ্যায় দক্ষিণেশ্বরের কালী মন্দিরের পুরোহিত ছিলেন ৷ ১৬ বছর বয়সে সমন্ধ করে বিবাহ হয় প্রসেনজিৎ ভট্টাচার্যের সাথে ৷ বিয়ের পর যোগমায়া কলেজে জীববিদ্যায় স্নাতক ডিগ্রী অর্জন করেন ৷   রাজনৈতিক অন্তর্ভুক্তি  লকেট চট্টোপাধ্যায়, ২০১৯ সাল থেকে পশ্চিমবঙ্গ রাজ্য​ ভারতীয় জনতা পার্টির একজন সাংসদ৷ ২০১৯ সালের লোকসভা নির্বাচনে লকেট চট্টোপাধ্যায় হুগলি লোকসভা কেন্দ্র থেকে ৭৩,৩৬২ ভোটের ব্যবধানে বিজয়ী হন। পশ্চিমবঙ্গ রাজ্য বিজেপির মহিলা মোর্চার প্রধান মুখ এবং দায়িত্বপ্রাপ্ত সভাপতি।  ২০২১ সালের বিধানসভা নির্বাচনে বিজেপির প্রার্থী হয়ে তিনি ২০ হাজার ভোটের ব্যবধানে তৃণমূল কংগ্রেসের অসিত মজুমদারের নিকট  চুঁচুড়া কেন্দ্রে হেরেছেন।   তথ্যসূত্র   বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:১৯৭৩-এ জন্ম বিষয়শ্রেণী:সপ্তদশ লোকসভার সদস্য বিষয়শ্রেণী:ভারতীয় নারী নৃত্যশিল্পী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:কলকাতার অভিনেত্রী বিষয়শ্রেণী:পশ্চিমবঙ্গের নৃত্যশিল্পী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:বাঙালি অভিনেত্রী বিষয়শ্রেণী:যোগমায়া দেবী কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলাকার পুরস্কার বিজয়ী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:ভারতীয় অভিনয়শিল্পী-রাজনীতিবিদ বিষয়শ্রেণী:কলকাতার রাজনীতিবিদ বিষয়শ্রেণী:পশ্চিমবঙ্গের রাজনীতিতে নারী বিষয়শ্রেণী:লোকসভার নারী সদস্য বিষয়শ্রেণী:২১শ শতাব্দীর ভারতীয় নারী রাজনীতিবিদ
থাম্ব|প্রাকৃতিক রবারের মলিকুলার গঠন  thumb|upright|ক্যামেরুনে রবার গাছ থেকে রবারের নির্যাস সংগ্রহ করা হচ্ছে। thumb|থাইল্যান্ডে রবার গাছের পরিকল্পিত বন প্রাকৃতিক রবার জৈব যৌগ আইসোপ্রিনের একটি পলিমার যা প্রকৃতিতে রবার গাছের সাদা, ঘন, আঠালো তরল নিঃসরণ হিসেবে আহরণ করা হয়। এর সাথে সামান্য পরিমাণে অন্যান্য জৈব যৌগ মিশে থাকতে পারে। এছাড়া এতে জলও থাকে। মালয়েশিয়া ও ইন্দোনেশিয়া সর্বাধিক পরিমাণে প্রাকৃতিক রবার উৎপাদনকারী দুইটি দেশ। রবার গাছের বাকল কেটে পাত্রে রবারের নির্যাস সংগ্রহ করা হয়। পরবর্তীতে এই নির্যাসকে পরিশোধিত করে বাণিজ্যিক প্রক্রিয়াকরণের জন্য রবার প্রস্তুত করা হয়। রবার অত্যন্ত প্রসারণক্ষম, স্থিতিস্থাপক ও জলনিরোধী বলে এটিকে বহু ক্ষেত্রে ব্যবহার করা হয়।  প্রাকৃতিক রাবার হল রাবার গাছ (Hevea brasiliensis) বা একই পরিবারের (ইউফর্বিয়েসি Euphorbiaceae) এবং ডুমুর (fig) পরিবারের কয়েকটি গাছের জমাট বাঁধা তরুক্ষীর (latex)। রাসায়নিকভাবে রাবারের মূল উপাদান হল আইসোপ্রিন (isoprene) । আইসোপ্রিনের একক অণু অনেকগুলি মিলে পলিমার অণু গঠন করে। এই পলিমারগুলি প্রাকৃতিক রবারের প্রধান উপাদান।    চিত্রশালা   তথ্যসূত্র   বহিঃসংযোগ  বিষয়শ্রেণী:উদ্ভিদজাত পদার্থ বিষয়শ্রেণী:জৈব পলিমার বিষয়শ্রেণী:শস্য বিষয়শ্রেণী:বনবিজ্ঞানের ইতিহাস বিষয়শ্রেণী:প্রাকৃতিক উপাদান বিষয়শ্রেণী:কাঠ-বহির্ভূত বনজ দ্রব্য
গুইর সারঙ্গ রেলওয়ে স্টেশন হল দক্ষিণ পূর্ব রেল এর অন্তর্গত অঞ্চলের আদ্রা রেলওয়ে বিভাগের অন্তর্গত একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় বাঁকুড়া-মসাগ্রাম লাইনে অবস্থিত।  ইতিহাস বাঁকুড়া ও বর্ধমান জেলার বাঁকুড়া এবং রায়নগরকে সংযোগকারী ন্যারো গেজ বাঁকুড়া দামোদর রেলওয়ে বা বিডিআর ১৯১৬ - ১৭ সালে ট্রেন চলাচলের জন্য উন্মুক্ত হয়। ২০০৫ সালে, বাঁকুড়া – মশাগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। ২০১৭ সালে সম্পূর্ণ রেলপথটি ট্রেন চলাচলের জন্য উন্মুক্ত হয়। সম্পূর্ণ রেলপথটি ২০১৮-১৯ সালে বিদ্যুতায়িত হয়।  তথ্যসূত্র  বিষয়শ্রেণী:পূর্ব বর্ধমান জেলার রেলওয়ে স্টেশন বিষয়শ্রেণী:আদ্রা রেলওয়ে বিভাগ বিষয়শ্রেণী:১৯১৬-এ ভারতে চালু রেলওয়ে স্টেশন
দৈনিক প্রথম আলো নিবন্ধের সাথে একত্রীকরণ।--যুদ্ধমন্ত্রী আলাপ ০৮:৩৫, ২৯ মে ২০১৪ (ইউটিসি) ভাষা প্রতিযোগ   ([&action=delete}} delete]) – (View AfD)(লগ দেখুন) মার্চ ২০১৩ থেকে উল্লেখযোগ্যতার ট্যাগ লাগানো আছে। উল্লেখযোগ্যতা প্রতিষ্ঠিত হয়নি। আলাপ পাতায় এই নিয়ে কিছু আলোচনা আছে। লেখার ভঙ্গীও কিছুটা বিজ্ঞাপনমূলক ও গল্প বলার ভঙ্গীতে লেখা (বিশেষ করে শেষের দিকে) বোধিসত্ত্ব (আলাপ) ১০:৪৯, ১৫ অক্টোবর ২০১৩ (ইউটিসি) সমর্থন করছি। এটি প্রথম আলোর একটি উৎসব ও সর্বজনীন নয়। প্রথোম আলো নিবন্ধে একটি অনুচ্ছেদে এর সারাংশ রাখা যেতে পারে। -- যুদ্ধমন্ত্রী আলাপ ০৭:৫৫, ৩ ডিসেম্বর ২০১৩ (ইউটিসি)  অপসারনের পক্ষে। Ibrahim Husain Meraj (আলাপ) ১৯:১৭, ৬ মার্চ ২০১৪ (ইউটিসি)   ভাষা প্রতিযোগ দৈনিক প্রথম আলো আয়োজিত বাংলা ভাষার উপর একটি প্রতিযোগীতা। এই প্রতিযোগীতার ব্যাপারে শিক্ষার্থীদের মধ্যে আগ্রহ থাকলেও আলাদা কোন ওয়েবসাইট না থাকায় তারা এ সম্পর্কে বিভিন্ন তথ্য জানতে পারে না। তাই এ ব্যাপারে নিবন্ধ থাকলে শিক্ষার্থীরা উপকৃত হবে বলে আমি মনে করি। আমার লেখা প্রথমদিকের নিবন্ধ হওয়ায় এতে বেশকিছু দুর্বলতা (যেমন গল্প বা বিজ্ঞাপনের ভঙ্গিতে লেখা) রয়ে গেছিল, সেজন্য আমি অত্যন্ত দুঃখিত। তবে আমি সম্পাদনা করে নিবন্ধটির দুর্বলতা দূর করে গ্রহণযোগ্য করেছি বলেই আমার বিশ্বাস। তবে প্রতিযোগটি স্কুল শিক্ষার্থীদের ক্ষেত্রে সার্বজনীন, অর্থাৎ যেকোন স্কুল শিক্ষার্থীই এতে অংশগ্রহণ করতে পারে।--অংকন  (আলাপ) ১২:৫৬, ১২ মার্চ ২০১৪ (ইউটিসি)অংকন  প্রথম আলো নিবন্ধে নতুন অনুচ্ছেদে যুক্ত করার ব্যপারে নাহিদ ভাইয়ের সাথে । এছাড়াও আমি দৈনিক প্রথম আলো নিবন্ধে এই বিষয়ে একটি সারাংশ যোগ করে দিয়েছি। — Moheen Reeyad (আলাপ • অবদান)  এই স্বাক্ষরহীন মন্তব্যটি যোগ করেছেন। আলাপ পাতার আলোচনা  এই প্রতিযোগীতা গত ৯ বছর ধরে নিয়মিতভাবে আয়োজন করা হচ্ছে। এটি একটি দেশব্যাপি অনুষ্ঠান। সারাদেশ থেকে কয়েক হাজার শিক্ষার্থি এই প্রতিযোগীতায় অংশগ্রহন করছে। এই বিষয়ে এই ধরনের কোনো আয়োজন বাংলাদেশে হয় নয়। উল্লেখযোগ্যতা ট্যাগ সংযোজন করা হয়েছে, তবে ঠিক কোন বিষয়ে এই উল্লেখয‌‌োগ্য নয় এটি জানানোর অনুরোধ করছি। --নাসির খান সৈকত • আলাপ • ২০:০২, ১২ সেপ্টেম্বর ২০১৩ (ইউটিসি)  কোন তৃতীয় পক্ষের উৎস দেওয়া প্রয়োজন , উল্লেখযোগ্যতার নীতিমালাতে তাই লেখা আছে। ----জয়ন্ত (আলাপ - অবদান) ২১:২৫, ১২ সেপ্টেম্বর ২০১৩ (ইউটিসি)  +1 জয়ন্ত দা। নিরপেক্ষ কোনো তথ্যসূত্র এ নিবন্ধে নেই। অন্য কোনো সূত্রেও এ আয়োজন আলোচিত নয়। যেকোনো প্রতিষ্ঠান বছরের পর বছর বিভিন্ন আয়োজন করে থাকে। তাই বলে তা উল্লেখযোগ্য হবে তা বলা যায় না।--বেলায়েত (আলাপ | অবদান) ০৫:০১, ১৩ সেপ্টেম্বর ২০১৩ (ইউটিসি)
মৌলভীবাজার জেলা স্টেডিয়াম (এম সাইফুর রহমান স্টেডিয়াম নামেও পরিচিত) ২০০১ সালে নির্মিত, বাংলাদেশের মৌলভীবাজারে অবস্থিত একটি বহুক্রীড়া স্টেডিয়াম। বর্তমানে এখানে বয়স ভিত্তিক ক্রিকেট এবং ফুটবল ম্যাচ বেশি খেলা হয়ে থাকে, এছাড়াও ঘোড়াদৌড় প্রতিযোগিতাও হয়। এই স্টেডিয়ামে ১৫,০০০ লোক ধারণ ক্ষমতা রয়েছে। স্টেডিয়াম কমপ্লেক্সে একটি ইনডোর স্টেডিয়াম রয়েছে।  আরো দেখুন  বাংলাদেশের ক্রীড়া স্থাপনাসমূহ  বাংলাদেশের ক্রিকেট মাঠের তালিকা  তথ্যসূত্র   বহিঃসংযোগ   বিষয়শ্রেণী:বাংলাদেশের ক্রিকেট মাঠ বিষয়শ্রেণী:মৌলভীবাজার জেলা বিষয়শ্রেণী:বাংলাদেশের স্টেডিয়াম বিষয়শ্রেণী:২০০১-এ প্রতিষ্ঠিত বিষয়শ্রেণী:বাংলাদেশের ফুটবল মাঠ বিষয়শ্রেণী:সিলেট বিভাগের ভবন ও স্থাপনা বিষয়শ্রেণী:বহুমুখী স্টেডিয়াম
কারা কুমিরের খিল (বৈজ্ঞানিক নাম: Ichthyocampus carce) (ইংরেজি: Indian Freshwater Pipefish) হচ্ছে Syngnathidae পরিবারের Ichthyocampus গণের একটি স্বাদুপানির মাছ।  বর্ণনা  বিস্তৃতি এই প্রজাতির মাছ ভারতের পশ্চিম উপকূল থেকে ইন্দোনেশিয়া পর্যন্ত এবং বাংলাদেশে পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র Dawson, C.E. (1985) Indo-Pacific pipefishes (Red Sea to the Americas)., The Gulf Coast Research Laboratory Ocean Springs, Mississippi, USA.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:ইন্দোনেশিয়ার মাছ বিষয়শ্রেণী:১৮২২-এ বর্ণিত মাছ
২০২০–২১ স্পেনীয় সুপার কাপ রয়্যাল স্প্যানিশ ফুটবল ফেডারেশন (আরএফইএফ) দ্বারা আয়োজিত স্পেনীয় সুপার কাপের ৩৭তম আসর ছিল, যেখানে পূর্ববর্তী মৌসুমে স্পেনীয় ফুটবল লিগ পদ্ধতির মূল প্রতিযোগিতায় সফল দলগুলো অংশগ্রহণ করেছিল। এই আসরে স্পেনের স্পেনীয় ফুটবল লিগ পদ্ধতির প্রথম স্তরের লীগ লা লিগার চ্যাম্পিয়ন রিয়াল মাদ্রিদ, রানার-আপ বার্সেলোনা এবং স্পেনের প্রধান কাপ প্রতিযোগিতা কোপা দেল রেইয়ের চ্যাম্পিয়ন রিয়াল সোসিয়েদাদ এবং রানার-আপ অ্যাথলেটিক বিলবাও প্রতিদ্বন্দ্বিতা করেছিল। এই আসরের ম্যাচগুলো ২০২১ সালের ১৩ হতে ১৭ই জানুয়ারি তারিখ স্পেনের ৩টি শহরে অনুষ্ঠিত হয়েছিল।  পূর্ববর্তী আসরের মতো এই আসরটিও মধ্যপ্রাচ্যের দেশ সৌদি আরবে অনুষ্ঠিত হওয়ার কথা ছিল, তবে কোভিড-১৯ এর বৈশ্বিক মহামারীর কারণে ভ্রমণ বিধিনিষেধের কারণে এই আসরটি স্পেনেই আয়োজন করতে হয়েছিল।  রিয়াল মাদ্রিদ স্পেনীয় সুপার কাপের পূর্ববর্তী আসরের চ্যাম্পিয়ন, যারা ২০১৯–২০ আসরের ফাইনালে আতলেতিকো মাদ্রিদের সাথে অতিরিক্ত সময় শেষে ০–০ গোলে ড্র করার পর পেনাল্টি শুট-আউটে ৪–১ গোলের ব্যবধানে পরাজিত করে একাদশবারের মতো শিরোপা জয়লাভ করেছিল। ১৭ই জানুয়ারি তারিখে সেভিলের এস্তাদিও দে লা কার্তুহায় অনুষ্ঠিত ফাইনালে অ্যাথলেটিক বিলবাও বার্সেলোনাকে অতিরিক্ত সময়ে ৩–২ গোলের ব্যবধানে পরাজিত করে স্পেনীয় সুপার কাপের ইতিহাসে তৃতীয়বারের মতো শিরোপা জয়লাভ করেছে।  দল স্পেনীয় সুপার কাপের এই আসরে ২০১৯–২০ কোপা দেল রেই এবং ২০১৯–২০ লা লিগার চ্যাম্পিয়ন এবং রানার-আপ দল স্বয়ংক্রিয়ভাবে উত্তীর্ণ হয়েছিল।   দল  বাছাইপর্ব  চ্যাম্পিয়ন রিয়াল মাদ্রিদ ২০১৯–২০ লা লিগার চ্যাম্পিয়ন ১১ (১৯৮৮, ১৯৮৯, ১৯৯০, ১৯৯৩, ১৯৯৭, ২০০১, ২০০৩, ২০০৮, ২০১২, ২০১৭, ২০১৯–২০) বার্সেলোনা ২০১৯–২০ কোপা দেল রেইয়ের চ্যাম্পিয়ন ১৩ (১৯৮৩, ১৯৯১, ১৯৯২, ১৯৯৪, ১৯৯৬, ২০০৫, ২০০৬, ২০০৯, ২০১০, ২০১১, ২০১৩, ২০১৬, ২০১৮) রিয়াল সোসিয়েদাদ ২০১৯–২০ লা লিগার রানার-আপ ১ (১৯৮২) অ্যাথলেটিক বিলবাও ২০১৯–২০ কোপা দেল রেইয়ের রানার-আপ ২ (১৯৮৪, ২০১৫)  ম্যাচ এই আসরের ম্যাচের ড্র ২০২০ সালের ১৭ই ডিসেম্বর তারিখে লা সিউদাদ দেল ফুটবলের রয়্যাল স্প্যানিশ ফুটবল ফেডারেশনের প্রধান কার্যালয়ে অনুষ্ঠিত হয়েছিল। এই ড্রয়ের একটি শর্ত ছিল, যা হলো সেমি-ফাইনালে রিয়াল মাদ্রিদ এবং বার্সেলোনা একে অপরের মুখোমুখি হতে পারবে না।  এই আসরে অংশগ্রহণকারী ৪টি দল সেমি-ফাইনালে একে অপরের মুখোমুখি হয়েছিল। অতঃপর দুই সেমি-ফাইনালে বিজয়ী ফাইনালে উত্তীর্ণ হয়েছিল, যেখানে তারা শিরোপা জয়লাভের জন্য একে অপরের মুখোমুখি হয়েছিল। এই আসরের ম্যাচগুলো স্পেনের ৩টি শহরে অনুষ্ঠিত হয়েছিল।  নিম্নে তালিকাভুক্ত সকল ম্যাচের সময় মধ্য ইউরোপীয় সময় অনুসারে উল্লেখ করা হয়েছে (ইউটিসি+১)  বন্ধনী  সেমি-ফাইনাল  ফাইনাল  টীকা  তথ্যসূত্র  বিষয়শ্রেণী:স্পেনীয় সুপার কাপ স্পেনীয় সুপার কাপ স্পেনীয় সুপার কাপ
জালাপুত বাঁধ বা জলপুত বাঁধ একটি জলবিদ্যুৎ বাঁধ, যা ভারতের গোদাবরী নদীর উপনদী মাচকুণ্ড নদীতে নির্মিত হয়েছে। এটি বিশাখাপত্তনম অঞ্চলের মুদগল পাহাড়ে এবং অন্ধ্রপ্রদেশ ও ওড়িশার মধ্যবর্তী সীমানা হয়ে দাঁড়িয়েছে। নদীটি ৪৮ কিলোমিটারেরও বেশি পথ পাদোয়া উপত্যকার মধ্য দিয়ে উত্তর দিক বরাবর প্রবাহিত হয়েছে। জয়পুরের ৪৮ কিলোমিটার দক্ষিণে মালভূমির প্রান্ত বরাবর পশ্চিমাঞ্চলে নদী বইছে এবং  একটি ছোটো কোণে দক্ষিণ-পশ্চিমে দমুমা জলপ্রপাত নামে সুপরিচিত একটি ঘনবসতিপূর্ণ ভূখণ্ডে হঠাৎ করে নিচে পতিত হয় নদীটি।  ইতিহাস জালাপুত বাঁধ (এবং রিজার্ভোয়ার) ১৯৫৫ সাল থেকে চালু হয় ১২০ মেগাওয়াট মাচকুন্ড হাইড্রো-ইলেকট্রিক প্রকল্প (এমএইচইএস) -এর সঙ্গে ৩৪.২৭৩ টিটিএমসিএফটি আয়োতনের জলধারা সহ। বাঁধ এবং জলবিদ্যুৎ প্রকল্পটি হল অন্ধ্র প্রদেশ ও উড়িষ্যা রাজ্যের যৌথ প্রকল্প।  বর্তমান প্রযুক্তিপণ্যের তুলনায় বিদ্যমান ছয়টি নম্বরের বিদ্যুৎ উৎপাদন ইউনিট পুরানো এবং অপ্রচলিত হয়ে উঠেছে। জলপুত জলাধার এবং বিদ্যমান পত্যাবর্তন জলের বালিমেলা জলাধার মধ্য প্রায় ৪০০ মিটার উচ্চাতা পার্থক্য ব্যবহার করে ১৫ কিলোমিটার দীর্ঘ সুড়ঙ্গ দিয়ে জল প্রবাহিত করে নতুন জলবিদ্যুৎ প্রকল্প চালু করার বেশ লাভজনক।  উচ্চ জল স্তরের পতন ব্যবহার করে পিকিং-শক্তি দ্বারা বিপুল ক্ষমতা বা শক্তি পাম্প-স্টোরেজ জলবিদ্যুত স্টেশন স্থাপনের করার সম্ভাবনা রয়েছে। পাম্প-স্টোরেজ হাইড্রোইলেক্ট্রিটি ইউনিট স্থাপন করার জন্য এই জলাধারার উপরের জল এবং বিদ্যমান বালিমেলা জলাশয় নিচের জলাধার হিসাবে হিসেবে কাজ করবে। সুতরাং এই জলাধার জল আরো উৎপাদনশীলভাবে ব্যবহার করা যেতে পারে। প্রায় ৪ কিলোমিটার দীর্ঘ সুড়ঙ্গ দিয়ে মক্কুন্ড নদী অববাহিকায় আশপাশের নিকটবর্তী কোলাব জলাধার   থেকে অতিরিক্ত জলকে ব্যবহার করে বর্তমান এমএইচএস  কে পরিচালনা করা যায়। এটির জন্য পরিশেষে নির্মানের আগে সিলিরু নদী অববাহিকার মধ্যে মাথাপিছু প্রায় ২০০% আরো বিদ্যুৎ উপলব্ধ বা ব্যবহার করা যাবে জলবিদ্যুৎ প্রকল্পের বিদ্যুৎ  উপরের কোলাব জলাধার থেকে অতিরিক্ত জল ব্যবহার করে।  যোগাযোগ  জালাপুত ওড়িশা ও অন্ধ্রপ্রদেশের বিশাখাপাতনম অঞ্চলের সমস্ত গুরুত্বপূর্ণ শহরগুলির সাথে সড়ক দ্বারা সংযুক্ত করেছে। শীতের সময় এটি সর্বাধিক ভ্রমণের স্থানগুলির মধ্যে একটি। আরাকু উপত্যকা এখানে থেকে ৬০ কিমি দূরে। বিশখাপত্তনম এই অঞ্চলের বৃহত্তম শহর। পেশা  নিকটবর্তী গ্রামগুলি কৃষি প্রধান। জালাপুত (জালাপুটের অধিবাসীরা) এলাকার মানুষ প্রধানত সরকারি কর্মচারী। এখানে খুচরা ব্যবসা তেলুগু ভাষাভাষী মানুষ এবং কয়েকজন বিশিষ্ট ওড়িয়া ভাষাভাষী ব্যবসায়ীরা দ্বারা প্রভাবিত হয়। এক দশক ধরে কাঠ কাটা একটি বিশিষ্ট ব্যবসা হয়ে উঠেছে। গত কয়েক বছর অনেক দলগত মারামারি বৃদ্ধি পেয়েছে। গত পাঁচ বছরে বিভিন্ন গোষ্ঠীর মধ্যে বেড়ে ওঠা মারামারি নিয়ে জেলা প্রশাসন উদ্বিগ্ন। এখানে চাল, জাভা এবং অনেক ঔষধি গাছপালা ছাড়াও এখানে কৃষি ব্যবসায়ের একটি উল্লেখযোগ্য অংশ রয়েছে। বর্তমানে এখানকার বাসিন্দারা অনেক ঔষধ উদ্ভিদ, জাত্রোপা বাগান এবং "টিস্যু কালচাল" জন্য চুক্তিগত চাষে প্রবেশ করেছে।  তথ্যসূত্র   বহিঃসংযোগ   https://web.archive.org/web/20051024022506/http://www.ohpcltd.com/machkund/index.htm  https://web.archive.org/web/20050817035831/http://www.orissawater.com/resovoir.htm  https://web.archive.org/web/20080112103653/http://encarta.msn.com/map_701549159/Jalaput_Reservoir.html  বিষয়শ্রেণী:ভারতের বাঁধ বিষয়শ্রেণী:২০শ শতাব্দীতে ভারতের স্থাপত্য
গোসাবা (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতি এর জন্য সংরক্ষিত ছিল। এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ১২৭ নং গোসাবা (এসসি) বিধানসভা কেন্দ্রটি গোসাবা সমষ্টি উন্নয়ন ব্লক এবং মসজিদবাটি ও চুনাখালী গ্রাম পঞ্চায়েত গুলি বাসন্তী সমষ্টি উন্নয়ন ব্লক এর অন্তর্গত।  গোসাবা বিধানসভা কেন্দ্রটি ১৯ নং জয়নগর (এসসি) লোকসভা কেন্দ্র এর অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৬৭গোসাবাজি.এন.মণ্ডল ভারতীয় জন সংঘ১৯৬৯গনেশ চন্দ্র মণ্ডলবিপ্লবী সমাজতন্ত্রী দল১৯৭১গনেশ চন্দ্র মণ্ডলবিপ্লবী সমাজতন্ত্রী দল ১৯৭২পরেশ চন্দ্র বৈদ্য ভারতীয় জাতীয় কংগ্রেস১৯৭৭গনেশ চন্দ্র মণ্ডলবিপ্লবী সমাজতন্ত্রী দল ১৯৮২গনেশ চন্দ্র মণ্ডলবিপ্লবী সমাজতন্ত্রী দল ১৯৮৭গনেশ চন্দ্র মণ্ডলবিপ্লবী সমাজতন্ত্রী দল ১৯৯১গনেশ চন্দ্র মণ্ডলবিপ্লবী সমাজতন্ত্রী দল ১৯৯৬গনেশ চন্দ্র মণ্ডলবিপ্লবী সমাজতন্ত্রী দল ২০০১গনেশ চন্দ্র মণ্ডলবিপ্লবী সমাজতন্ত্রী দল ২০০৬চিত্তরঞ্জন মণ্ডলবিপ্লবী সমাজতন্ত্রী দল ২০১১জয়ন্ত নস্কর সর্বভারতীয় তৃণমূল কংগ্রেস   নির্বাচনী ফলাফল ২০১১     ১৯৭৭-২০০৬ ২০০৬ সালের রাজ্য বিধানসভা নির্বাচনে, আরএসপি চিত্তরঞ্জন মণ্ডল গোসাবা (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের জয়ন্ত নস্করকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। আরএসপি এর গণেশ মন্ডল ১৯৭৭ থেকে ২০০১ সাল পর্যন্ত আসনে জয়ী হন, ২০০১ এবং ১৯৯৬ সালে তৃণমূল কংগ্রেস/কংগ্রেসের সুজিত প্রমাণিককে পরাজিত করে, ১৯৯১ সালে কংগ্রেসের জিতেন্দ্রনাথ গায়েনকে, ১৯৮৭ সালে কংগ্রেসের প্রমিলা বিশ্বাসকে, ১৯৮২ সালে কংগ্রেসের সন্ধ্যাকর মণ্ডলকে এবং ১৯৭৭ সালে কংগ্রেসের পরেশ বৈদ্যকে পরাজিত করেন। ১৯৬৭-১৯৭২ ১৯৭২ সালে কংগ্রেসের পরেশ চন্দ্র বৈদ্য জয়ী হয়। আরএসপি এর গণেশ চন্দ্র মন্ডল ১৯৭১ এবং ১৯৯৬ সালে জয়ী হন। ভারতীয় জন সংঘ এর জি.এন. মন্ডল ১৯৬৭ সালে জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:দক্ষিণ চব্বিশ পরগণা জেলার রাজনীতি
হুমায়দাহ ইবনে আন-নু'মান আল-বারিকী The Battle of Al-Qādisiyyah، (     ) মুহাম্মাদ এর সহচর ছিলেন । তিনি রাশিদুন খলিফা উমরের আমলে বারিক গোত্রের নেতা এবং অত্যন্ত সফল সামরিক জেনারেল (সেনাপতি) ছিলেন।  হুমাইদাহ আল-কাদিসিয়াহর যুদ্ধে সাসাদির সেনাবাহিনীর বিরুদ্ধে সাদের আদেশে যুদ্ধ করেছিলেন। Constructing Al-Azd: Tribal Identity and Society in the Early Islamic Centuries،The Battle of al-Qadisiyyah and the Conquest of Syria and Palestine A.D. 635-637/A.H. 14-15،   বংশ  তার পুরো নাম হুমায়দাহ বিন আল-নুমান বিন হুমায়দাহ বিন আল হরিথ বিন আউফ বিন আমর বিন সাদ বিন থাইলভা বিন কিনানাহ আল-বারিক  ইবনে বারিকি ইবনে উদয় ইবনে হারিথা ইবনে আমর ইবনে আম বিন হারিথা বিন আল-কায়েস ইবনে আল-আজদ ইবন আল-গোথ ইবনে নাবিত ইবনে মালিক ইবনে যায়েদ ইবনে খালান ইবনে সাবা ( শিবা ) ইবনে ইবনে ইয়ারাব ইবনে কাহতান ইবনে হুদ ( ইবার )।  নুমান খ) হুমাইদাহ আল-বারিকি (     ) তার বাবা ছিলেন।   তথ্যসূত্র    আরও পড়া    নবী ও রাজাদের ইতিহাস (1/2218 2258, 2259 এবং 2334)   সম্পূর্ণ ইতিহাস (2/286 347 থেকে 355)  বিষয়শ্রেণী:৭ম শতাব্দীর আরব ব্যক্তি বিষয়শ্রেণী:পুরুষ সাহাবা বিষয়শ্রেণী:আরব সেনাপতি বিষয়শ্রেণী:মধ্যযুগের মুসলিম সেনাপতি বিষয়শ্রেণী:সাহাবা
থাম্ব|অলিম্পিক মশাল অলিম্পিক সনদ হল অলিম্পিক গেমস পরিচালনা করার জন্য সাধারণ নিয়ন কানুন, দিকনির্দেশনা ও আইনের সমষ্টি। এই সনদ সর্বশেষ ২০১১ সালের ৮ জুলাই হালনাগাদ করা হয়েছে। আন্তর্জাতিক অলিম্পিক কমিটি এই সনদ অনুসারে অলিম্পিক গেমসের সমস্ত বিষয়বস্তু নিয়ন্ত্রণ করে থাকে। অলিম্পিক সনদ ফরাসি ও ইংরেজি এই দুটি ভাষায় লিখা রয়েছে। যদি কখনও দুটি ভাষায় মধ্যে আর্থগত দ্বন্দ্ব্বের সৃষ্টি হয় তাহলে ফরাসি ভাষার অর্থকেই চূড়ান্ত বলে ধরা হবে।   উদ্দেশ্য  অলিম্পিকের ইতিহাসে শুরু থেকেই সব ধরনের বিতর্কের সমাধান করা হয়েছে এই অলিম্পিক সনদের আইন অনুসারে। অলিম্পিক সনদের মূলত তিনটি উদ্দেশ্য   অলিম্পিকের জন্য একটি মূলনীতি ঠিক করা ও এর মর্যাদা রক্ষা করা।  আইওসি আইন হিসেবে কাজ করা।  আইওসির প্রধান অঙ্গসংস্থাগুলোর কার্যপ্রনালী, ক্ষমতা ও বাধ্যবাধকতা ঠিক করা।   মূল উপাদান   অলিম্পিক সনদ পাঁচটি চ্যাপ্টার ও ৬১ টি আর্টিকেলের নিয়ে গঠিত। এই চ্যাপ্টার ও আর্টিকেলগুলি অলিম্পিক গেমস সংক্রান্ত সকল নিয়ম কানুন ও বিভিন্ন আইনের সমন্বয়ে গঠিত হয়েছে। অলিম্পিক সংশ্লিষ্ট সকলেই এই সনদ মেনে চলতে বাধ্য থাকে এবং অলিম্পিক কংগ্রেসেরর মাধ্যমেই কেবল সনদে পরিবর্তন আনা যায়। এই সনদ অলিম্পিক আন্দোলন এবং অলিম্পিক গেমসের পরিচালনা, নিয়ন্ত্রণ ও উৎসাহ প্রদানের মাধ্যমে অলিম্পিক গেমস রক্ষায় সাহায্য করে থাকে। অলিম্পিক সনদের অন্যতম মূল উপাদানগুলো হলঃ   চ্যাপ্টার ১- অলিম্পিক আন্দোলন ও এর কার্যপ্রনালী  চ্যাপ্টার ৩- আন্তর্জাতিক ফেডারেশ সমূহ  চ্যাপ্টার ৪- জাতীয় অলিম্পিক কমিটি  চ্যাপ্টার ৫- অলিম্পিক গেমস   তথ্যসূত্র    বহিঃসংযোগ   অলিম্পিক সনদের বর্তমান রূপ(পিডিএফ)  অলিম্পিক সনদ ২০১১-ইংরেজি (পিডিএফ)   ২০০৭ সালের অলিম্পিক সনদ (পিডিএফ)   অলিম্পিক সনদের দাফতরিক সারমর্ম  অলিম্পিক সনদে খুঁজুন  বিষয়শ্রেণী:অলিম্পিক গেমস বিষয়শ্রেণী:ক্রীড়া আইন বিষয়শ্রেণী:আন্তর্জাতিক অলিম্পিক কমিটি
জর্ডান ফুটবল অ্যাসোসিয়েশন (, ; এছাড়াও সংক্ষেপে জেএফএ নামে পরিচিত) হচ্ছে জর্ডানের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৪৯ সালে প্রতিষ্ঠিত হয়েছে। এটি প্রতিষ্ঠার ৭ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৬ বছর পর ১৯৭৫ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর জর্দানের রাজধানী আম্মানে অবস্থিত।  এই সংস্থাটি জর্দানের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে জর্দানীয় প্রো লীগ, জর্দান এফএ কাপ এবং জর্দান এফএ শিল্ডের মতো প্রতিযোগিতার সকল কার্যক্রম পরিচালনা করে। বর্তমানে জর্দান ফুটবল অ্যাসোসিয়েশনের সভাপতির দায়িত্ব পালন করছেন প্রিন্স আলি বিন হুসেইন এবং সাধারণ সম্পাদকের দায়িত্ব পালন করছেন সামার নাসার।  কর্মকর্তা   অবস্থান  নাম সভাপতি  প্রিন্স আলি বিন হুসেইন সহ-সভাপতি  মুস্তফা তাব্বা সাধারণ সম্পাদক  সামার নাসার কোষাধ্যক্ষ  সালিম খাইর গণমাধ্যম এবং যোগাযোগ পরিচালক  মুহাম্মদ আয়াস্রাহ প্রযুক্তিগত পরিচালক  আলেক্সান্ডার জুইয়ার্স ফুটসাল সমন্বয়কারী  সালাহ আবু জাফর জাতীয় দলের কোচ (পুরুষ)  ভিতাল বর্কেলমান্স জাতীয় দলের কোচ (নারী)  আজ্জেদিন চিহ রেফারি সমন্বয়কারী  ইয়র্ন লার্সেন  তথ্যসূত্র  বহিঃসংযোগ      ফিফা-এ জর্দান ফুটবল অ্যাসোসিয়েশন    এএফসি-এ জর্দান ফুটবল অ্যাসোসিয়েশন   বিষয়শ্রেণী:জর্দান ফুটবল অ্যাসোসিয়েশন বিষয়শ্রেণী:১৯৪৯-এ জর্দান-এ প্রতিষ্ঠিত বিষয়শ্রেণী:১৯৪৯-এ প্রতিষ্ঠিত ক্রীড়া সংস্থা বিষয়শ্রেণী:জর্দানের ক্রীড়া নিয়ন্ত্রণ সংস্থা বিষয়শ্রেণী:জর্দানের ফুটবল পরিচালনা পরিষদ বিষয়শ্রেণী:এএফসির সদস্য
থাম্ব|একটি ভাঙা নারিকেল এবং এক বোতল নারিকেল তেল। নারিকেল তেল বা নারিকেল তৈল হচ্ছে এক ধরনের তেল যা নারিকেল গাছ থেকে সংগৃহীত নারিকেলের শাঁস থেকে নিষ্কাশন করা হয়। নারিকেল তেলের বিবিধ ব্যবহার রয়েছে। উচ্চ সম্পৃক্ত চর্বি উপাদানের কারণে এটা ধীরে ধীরে জারিত হয় এবং র‍্যান্সিডফিকেশান প্রতিরোধী হওয়ায়  ২৪ °সে (৭৫ °ফা) তাপমাত্রায় ছয় মাস পর্যন্ত নষ্ট না হয়ে টিকে থাকে।  উচ্চমাত্রার সম্পৃক্ত চর্বির কারণে বিশ্ব স্বাস্থ্য সংস্থা, মার্কিন যুক্তরাষ্ট্রের স্বাস্থ্য ও মানব সেবা অধিদপ্তর, যুক্তরাষ্ট্রের ফুড অ্যান্ড ড্রাগ অ্যাডমিনিস্ট্রেশন, আমেরিকান হার্ট এসোসিয়েশন, আমেরিকান ডায়েটিক এসোসিয়েশন, ব্রিটিশ ন্যাশনাল হেল্থ সার্ভিস, ব্রিটিশ পুষ্টি ফাউন্ডেশন এবং কানাডার পুষ্টিবিদগণ নারিকেল তেল খাওয়া কমানো বা পরিহার করার পরামর্শ দিয়েছে।   উৎপাদন  শুকনো বা কাঁচা উভয় অবস্থা থেকে নারিকেল তেল নিষ্কাশন করা হয়।   শুষ্ক প্রক্রিয়া  থাম্ব|ঐতিহ্যগত ভাবে ষাঁড় চালিত মিল/ঘানি ব্যবহার করে সিসিলিতে নারিকেল তেল উৎপাদন।  শুকনো প্রক্রিয়ায় নারিকেল শাঁস প্রথমে বীজ থেকে তুলে কেটে টুকরো করে সূর্যালোক, আগুনের উত্তাপে শুকানো হয়। এই শুকনো শাঁসকে ঘানিতে পিষে বা দ্রাবকে ডুবিয়ে তেল আলাদা করা হয়। তেলের সংগে উপজাত হিসেবে উচ্চ প্রোটিন যুক্ত খৈল পাওয়া যায়। খৈল মানুষের খাওয়ার জন্য উপযোগী নয়। খৈল থেকে প্রোটিন আহরণের কোন উপায় নেই। খৈল পশু, মৎস্য খাদ্য, সার ইত্যাদি হিসেবে ব্যবহার করা হয়।   ভেজা প্রক্রিয়া  ভেজা প্রক্রিয়ায় শুকনো নারিকেলের শাঁসের বদলে কাঁচা নারিকেল ব্যবহার করা হয়। নারিকেলের প্রোটিন তেল ও পানি দ্বারা একটা ইমালশান তৈরি করে। এই ইমালশান ভেঙে তেল আহরণ করতে হয় যা কিছুটা ঝামেলাপূর্ণ।  দীর্ঘ ফুটানোর মাধ্যমে এটা করা হয়। কিন্তু এর ফলে অনেক সময় তেলের বর্ণ নষ্ট হয়ে যায় এবং এটা লাভজনক প্রক্রিয়া নয়।   ভালোমানের নারিকেল থেকে ভালো তেল পাওয়া যায়। ২ থেকে ২০ মাস বয়সের নারিকেল সংগ্রহ করা হয়। অপরিপক্ব নারকেল বীজ থেকে তেল উৎপাদন খুবই ঝামেলাপূর্ণ এবং ভালো ফল পাওয়া যায় না।Grimwood et al., 1975, p. 29.   ব্যবহার   পুষ্টি এবং চর্বি অনুপাত নারিকেল তেলের ৯৯% ফ্যাট যার প্রধান অংশই সম্পৃক্ত চর্বি। ১০০ গ্রাম নারকেল তেলে ৮৯০ ক্যালোরি পাওয়া যায়। সম্পৃক্ত চর্বির অর্ধেকটা হচ্ছে লরিক এসিড। অন্যান্য স্যাচুরেটেড ফ্যাটের মধ্যে থাকে মাইরিস্টোলেইক এসিড ও পামিটোলেইক এসিড। মোট ফ্যাটের ৮২% স্যাচুরেটেড ফ্যাট, ৬% মনোস্যাচুরেটেড ফ্যাট এবং ২% পলস্যাচুরেটেড ফ্যাট। নারিকেল তেলে ফাইটোস্টেরল থাকে।   তথ্যসূত্র   বিষয়শ্রেণী:তেল বিষয়শ্রেণী:রান্নার তেল বিষয়শ্রেণী:উদ্ভিজ্জ তেল বিষয়শ্রেণী:নারকেল ধারণকারী খাদ্য
বেহরূপীয়া বা বহুরূপী (হিন্দুস্তানী: बहरूपिया বা بہروپیا) ভারত, নেপাল এবং বাংলাদেশের ঐতিহ্যবাহী একটি অভিনীত শিল্প। একসময়ের জনপ্রিয় ও বিস্তৃত এই শিল্পটি, এখন বেশিরভাগ অনুশীলনকারী দারিদ্র্যে বাস করায় হ্রাস পাচ্ছে। একসময় বহুরুপিয়াদের পক্ষে বিবাহ, পুলিশ বা যাজক বা অন্য ব্যক্তিত্বের পোশাক পরে অন্য উৎসবে নাটকীয় প্রবেশ করা এবং হৈচৈ সৃষ্টি করা সাধারণ ছিল। এই উপস্থিতিগুলির চারপাশের সামাজিক রীতিটি ছিল যে বহুরুপিয়ার সাধারণত কোনও ছদ্মবেশী হিসাবে শনাক্ত করা হয় তবে তার থেকে কোনও অর্থ সংগ্রহ করেন না। যাইহোক, যদি তিনি তার নকল পরিচয়টি শ্রোতাদের সফলভাবে বোঝাতে সক্ষম হন, তবে তিনি তা প্রকাশ করেছিলেন এবং দলটিকে বিনোদন দেওয়ার জন্য একটি বকশীশ পুরস্কার পাবেন।  ছদ্মবেশ এবং ছদ্মবেশে দক্ষতার কারণে, ভাল বহুরুপিয়াদের মধ্যযুগীয় ভারতীয় রাজারা গুপ্তচর হিসাবে নিয়োগ করেছিলেন।   ব্যুৎপত্তি এবং বিকল্প নাম  ডান|থাম্ব| জয়পুর সংস্কৃতি চিত্র সম্পর্কে বহুরূপিয়া শব্দটি সংস্কৃত শব্দ "বহু" এবং "রূপ" থেকে এসেছে। বেশিরভাগ-অপ্রচলিত শব্দ নাক্কাল (नक़्क़ाल বা نقال, যার অর্থঅনুকরণমূলক বা  নকল) ও কখনোসখনো বহুরূপিয়াদের জন্য ব্যবহৃত হয়। কখনো কখনো, বহুরূপিয়াদের কেবল মাসকারাও বলা হয় (मसख़रा বা مسخره, একটি আরবি হিন্দুস্থানী মধ্যে তৎভব, এবং একটি সাধারণ শব্দ বিদূষক বা ভাঁড়) অথবা ভাঁড়, যিনি ঐতিহ্যগতভাবে  ভারতীয় উপমহাদেশের অভিনেতা, নর্তকী, গল্প কথক এবং চিত্তবিনোদনকারি হয়ে থাকেন।   আরও দেখুন    ভান্ড  নাক্কাল   তথ্যসূত্র   বিষয়শ্রেণী:ভারতে পরিবেশন শিল্পকলা বিষয়শ্রেণী:হিন্দি শব্দ ও বাক্যাংশ বিষয়শ্রেণী:ভারতীয় সংস্কৃতি